el el el el el el el el el el el el el el el el el el el el el en el el el el el el el pl fr el el el ru el en ce ca ru oc el el el el el el el el el el el el el en el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Το Ντόμποϊ (Doboj, Дoбoj) είναι πόλη και δήμος στη βόρεια Βοσνία-Ερζεγοβίνη, στην Σερβική Δημοκρατία. Σύμφωνα με την απογραφή του 2014, ο δήμος έχει 77.223 κατοίκους και είναι ο τέταρτος πολυπληθέστερος δήμος στη Σερβική Δημοκρατία, μετά τη Μπάνια Λούκα, Μπιέλινα και Πριέντορ. Η πόλη είναι κτισμένη στις όχθες του ποταμού Μπόσνα. Ο μεγαλύτερος σιδηροδρομικός κόμβος των σιδηροδρόμων της Βοσνίας και Ερζεγοβίνης βρίσκεται στο Ντόμποϊ.
Boris Jerinić (από 2018)
δεδομένα (π • σ • ε )
Το οχυρό του Ντόμποϊ με θέα προς την πόλη
Όπως δείχνουν πολυάριθμα ευρήματα τα οποία φυλάσσονται στο Εθνικό Αρχαιολογικό Μουσείο της Βοσνίας-Ερζεγοβίνης στο Σαράγεβο και στο Μουσείο του Ντόμποϊ, η περιοχή κατοικείται από την νεολιθική εποχή, ενώ η Ρωμαϊκή Αυτοκρατορία είχε κατασκευάσει ένα στρατόπεδο στην περιοχή. Μετά την άφιξη των Κροατών τον 6ο αιώνα έγινε τμήμα της περιοχής/μπανάτου Ουσόρα. Η πρώτη αναφορά του οικισμού γίνεται το 1415.
Το οχυρό του Ντόμποϊ, ένα βασιλικό οχυρό των Κοτρόμανιτς, κατασκευάστηκε στις αρχές του 13ου αιώνα και στη συνέχεια επεκτάθηκε στις αρχές του 15ου αιώνα (1415). Στη συνέχεια επεκτάθηκε το 1490, τον καιρό της Οθωμανικής Αυτοκρατορίας. Αυτό το καινούργιο πέτρινο οχυρό κατασκευάστηκε στη θέση ενός παλαιότερου από ξύλο και πλίνθους. Το Ντόμποϊ υπήρξε θέση μιας μεγάλης μάχης ανάμεσα στους Μαγιάρους και σε συμμαχία Βοσνίων και Τούρκων στις αρχές του Αυγούστου 1415, στην οποία οι Μαγιάροι ηττήθηκαν. Ως συνοριακό οχυρό του βασιλείου της Βοσνίας και αργότερα της Οθωμανικής Αυτοκρατορίας, δέχθηκε συχνά επιθέσεις, μέχρι που τελικά το κατέλαβε η Αυστροουγγαρία το 1878.
Κατά τη διάρκεια του πολέμου της Βοσνίας, οι Σέρβοι κατέλαβαν την πόλη τον Απρίλιο του 1992, και προχώρησαν σε εθνοκάθαρση[3][4][5] του πληθυσμού της πόλης, της οποίας η εθνοτική σύσταση το 1991 ήταν 40,14% Βόσνιοι (41.164), 38,83% Σέρβοι (39.820) και 12,93% Κροάτες (13.264).[6] Τα εγκλήματα πολέμου που διεπράχθησαν ενάντια στο πληθυσμό της πόλης είναι γνωστά ως η Σφαγή του Ντόμποϊ. Το κέντρο έρευνας και καταγραφής στο Σαράγιεβο κατέγραψε 2.300 νεκρούς ή αγνοούμενος ανθρώπους στην περιοχή κατά τη διάρκεια του πολέμου.[7]
Το Μάιο του 2014, η πόλη πλήχτηκε από πλημμύρες ύστερα από σφοδρές βροχοπτώσεις, με τα νερά να φτάνουν σε ύψος 3-4 μέτρων.[8]
↑ (Βοσνιακά, Κροατικά, Αγγλικά, Σερβικά) Σύνταγμα της Βοσνίας και Ερζεγοβίνης. mjp .univ-perp .fr /constit /ba .htm.
↑ 2013 population census in Bosnia and Herzegovina.
↑ «Jorgić, Nikola». haguejusticeportal.net. Αρχειοθετήθηκε από το πρωτότυπο στις 30 Σεπτεμβρίου 2011. Ανακτήθηκε στις 4 Ιανουαρίου 2011.
↑ Alan Cowell (27 Σεπτεμβρίου 1997). «German Court Sentences Serb To Life for Genocide in Bosnia». New York Times. Ανακτήθηκε στις 4 Ιανουαρίου 2011.
↑ «Bosnian Serb Given Life by German Court». Los Angeles Times. 27 Σεπτεμβρίου 1997. Ανακτήθηκε στις 4 Ιανουαρίου 2011.
↑ Τα επίσημα αποτελέσματα της απογραφής από το βιβλίο: Ethnic composition of Bosnia-Herzegovina population, by municipalities and settlements, 1991. census, Zavod za statistiku Bosne i Hercegovine - Bilten no.234, Sarajevo 1991.
↑ IDC - Rezultati istraživanja "Ljudski gubici '91-'95" Αρχειοθετήθηκε 2010-12-03 στο Wayback Machine. (Posavina)
↑ «Η Σερβία συνεχίζει να μάχεται με τις πλημμύρες - Περισσότεροι από 20 νεκροί». Καθημερινή. 18 Μαΐου 2014. http://www.kathimerini.gr/767664/article/epikairothta/kosmos/h-servia-synexizei-na-maxetai-me-tis-plhmmyres---perissoteroi-apo-20-nekroi. Ανακτήθηκε στις 6 Απριλίου 2016.